இரா. நல்லகண்ணு

இரா. நல்லகண்ணு (R. Nallakannu, 26 திசம்பர் 1925 – 25 பெப்ரவரி 2026) இந்திய இடதுசாரி அரசியல்வாதி ஆவார். இவர் இந்தியப் பொதுவுடைமைக் கட்சியின் மூத்த தலைவராகவும், கட்சியின் தமிழ்நாடு மாநில முன்னாள் செயலாளராக 13 ஆண்டு காலமும் இருந்தவர். 25 ஆண்டுகள் விவசாயத் தொழிலாளர் சங்கத்தின் தலைவராகப் பணியாற்றினார்.

 வாழ்க்கை வரலாறு‍ 
பிரிக்கப்படாத திருநெல்வேலி மாவட்டம் (தற்பொழுது  தூத்துக்குடி மாவட்டம்) ஸ்ரீவைகுண்டத்தில் 26 திசம்பர், 1925-ஆம் ஆண்டு பிறந்தார். நல்லகண்ணு 18-ஆவது வயதிலேயே இந்தியக் கம்யூனிஸ்ட் கட்சியில் தன்னை இணைத்துக் கொண்டார்.

ஸ்ரீவைகுண்டம் பகுதியில் இரண்டாயிரம் நெல் மூட்டை வைத்திருப்பதைக் கண்டுபிடித்து ஜனசக்தி பத்திரிகையில் எழுதினார். அதைப் படித்த மாவட்ட ஆட்சியர், உடனடியாக நடவடிக்கை எடுத்து அத்தனை மூட்டைகளையும் பறிமுதல் செய்தார். இவருடைய முதல் நடவடிக்கை இதுவாகும். இனிமேல் மக்களுக்காக முழு நேரமும் உழைப்பது என்று முடிவெடுத்தார். அப்பாவிடம் சொல்லாமல் வீட்டைவிட்டு வெளியேறினார். கம்யூனிஸ்ட் கட்சிக்குத் தடைவிதிக்கப்பட்டபோது நெல்லைச் சதி வழக்கில் கைது செய்யப்பட்டார். ஏழு ஆண்டுகள் இருட்டறை வாழ்க்கை, வெளியில் வந்தபோது நாடு சுதந்திரம் அடைந்திருந்தது. அன்று தொடங்கியது அரசியல் பயணம் அவரது இறுதி மூச்சு வரை தொடர்ந்தது.

 சாதி எதிர்ப்புப் போராளி 
இவருடைய 80-ஆவது பிறந்த நாளை முன்னிட்டு ஒரு கோடி ரூபாய் வசூலித்துக் கொடுத்தது கட்சி. அதை அந்த மேடையில் வைத்துக் கட்சிக்கே திருப்பிக் கொடுத்து விட்டார். தமிழக அரசு அம்பேத்கர் விருது கொடுத்து ஒரு இலட்சம் ரூபாயை வழங்கியது. அதில் பாதியைக் கட்சிக்கும் மீதியை விவசாயத் தொழிலாளர் சங்கத்திற்கும் கொடுத்துவிட்டார்.

சாதிய அக்கிரமங்களுக்கு எதிராகத் தொடர்ந்து குரல் கொடுத்து வந்தவர். அதற்காக தன் வாழ்க்கையைச் சிறைக்கொட்டடிகளிலும், தலைமறைவு வாழ்க்கையிலும் கழித்தார்.

 விருதுகள் 
 தமிழக ஆளுநர் சுர்ஜித் சிங் பர்னாலாவிடமிருந்து சகாயோகி விருது (14 ஆகத்து 2007) 
 தமிழக அரசின் அம்பேத்கார் விருது (2007) 
 அகில இந்திய மகாத்மா காந்தி சமூக நல மன்றத்தின் சமூக சேவைக்கான காந்திய விருது (3 அக்டோபர் 2008) 
 மாவட்ட எழுத்தாளர் சங்கத்தின் ஜீவா விருது (21 சனவரி 2009)
 தகைசால் தமிழர் விருது (2022)

 போட்டியிட்ட மக்களவைத் தொகுதி 
தேர்தல் மக்களவைதொகுதிகட்சிமுடிவுவாக்கு % எதிர்த்துப் போட்டியிட்ட கட்சிஎதிர்த்துப் போட்டியிட்டவர்கட்சிவாக்கு %1999 இந்தியப் பொதுத் தேர்தல்பதின்மூன்றாவது மக்களவைகோயம்புத்தூர் மக்களவைத் தொகுதிஇந்தியப் பொதுவுடைமைக் கட்சி20px43.02%ச. பொ. இராதாகிருஷ்ணன்பாரதிய ஜனதா கட்சி20px49.21%

தமிழ்நாடு சட்டமன்றத் தேர்தல்
தேர்தல் ஆண்டுசட்டமன்றம் சட்டமன்றத் தொகுதிகட்சிமுடிவுவாக்கு வீதம்எதிராளிவேட்பாளர்கட்சிவாக்கு வீதம்1967 நான்காவது அம்பாசமுத்திரம்சிபிஐ20px11.10% கோமதி சங்கர தீக்சிதர்காங்கிரசு20px46.35%1977 ஆறாவது அம்பாசமுத்திரம்  சிபிஐ20px32.63%ஈசுவரமூர்த்தி என்னும் சொர்ணம்சிபிஎம்20px35.33%

 இறப்பு 
நல்லக்கண்ணு, 2026  பெப்ரவரி 1 அன்று உடல்நலக் குறைவால், சென்னை அரசு இராஜீவ் காந்தி பொது மருத்துவமனையில் அனுமதிக்கப்பட்டார்.‌ தீவிரச் சிகிச்சைப் பிரிவில் அனுமதிக்கப்பட்டு, சிகிச்சை அளிக்கப்பட்டும் பலனின்றி பெப்ரவரி 25 அன்று பிற்பகல் 1:55 மணியளவில் தனது 101-ஆவது அகவையில் காலமானார்.

 மேற்கோள்கள் 

பகுப்பு:1925 பிறப்புகள்
பகுப்பு:2026 இறப்புகள்
பகுப்பு:தமிழ்ப் பொதுவுடமைவாதிகள்
பகுப்பு:தூத்துக்குடி மாவட்ட மக்கள்
பகுப்பு:திருநெல்வேலி மாவட்ட மக்கள்
பகுப்பு:சாதிய எதிர்ப்புச் செயற்பாட்டாளர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
பகுப்பு:நூறு வயது இந்திய ஆண்கள்